CELEX: 52016DP0074
Language: bg
Date: 2016-03-09 00:00:00
Title: Решение на Европейския парламент за непротивопоставяне на проекта на регламент на Комисията за изменение на Регламент (ЕС) № 1178/2011 на Комисията по отношение на обучението, изпитването и периодичната проверка на пилоти за навигация, основана на летателните характеристики (D042244/03 — 2016/2545(RPS))

9.2.2018   
            
            
               BG
            
            
               Официален вестник на Европейския съюз
            
            
               C 50/150
            
         P8_TA(2016)0074
   Неповдигане на възражения срещу мярка по изпълнение: обучение, изпитване и периодична проверка на пилоти за навигация, основана на летателните характеристики
   Решение на Европейския парламент за непротивопоставяне на проекта на регламент на Комисията за изменение на Регламент (ЕС) № 1178/2011 на Комисията по отношение на обучението, изпитването и периодичната проверка на пилоти за навигация, основана на летателните характеристики (D042244/03 — 2016/2545(RPS))
   (2018/C 050/18)
   
      Европейският парламент,
   
               —
            
            
               като взе предвид проекта на регламент на Комисията (D042244/03,
            
         
               —
            
            
               като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), и по-специално член 7, параграф 6 от него,
            
         
               —
            
            
               като взе предвид становището, изказано на 18 декември 2015 г. от комитета, посочен в член 65 от горепосочения регламент,
            
         
               —
            
            
               като взе предвид писмото на Комисията от 12 февруари 2016 г., с което тя отправя искане към Европейския парламент да заяви, че не се противопоставя на проекта на регламент,
            
         
               —
            
            
               като взе предвид писмото от 23 февруари 2016 г. на комисията по транспорт и туризъм до председателя на Съвета на председателите на комисии,
            
         
               —
            
            
               като взе предвид член 5а, параграф 3 от Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията (2),
            
         
               —
            
            
               като взе предвид препоръката за решение на комисията по транспорт и туризъм,
            
         
               —
            
            
               като взе предвид член 106, параграф 4, буква г) и член 105, параграф 6 от своя правилник,
            
         
               —
            
            
               като взе предвид обстоятелството, че не е представено никакво възражение в срока, предвиден в член 105, параграф 6, трето и четвърто тире от своя правилник, който изтече на 8 март 2016 г.,
            
         
               A.
            
            
               като има предвид, че проекта на регламент на Комисията има за цел, наред с другото, да удължи с една година съществуващия преходен период за притежателите на свидетелства за правоспособност на любител пилот, съответно от 8 април 2016 г. до април 2017 г.;
            
         
               Б.
            
            
               като има предвид, че крайният срок за възражения от страна на Парламента срещу проекта на регламент на Комисията ще изтече на 23 април 2016 г.;
            
         
               В.
            
            
               като има предвид, че влизането в сила на регламента на Комисията в срок до 8 април 2016 г. ще предотврати образуването на правен вакуум, що се отнася до положението на няколко хиляди граждани на ЕС, които притежават свидетелство за правоспособност на любител пилот, издадено от Федералната авиационна администрация (FAA) на Съединените американски щати;
            
         
               Г.
            
            
               като има предвид, че ако не се промени датата, тези пилоти ще бъдат принудени да поискат потвърждаване на валидността на своето свидетелство или да преобразуват своето свидетелство от FAA в свидетелство на ЕС, което ще изисква значителни ресурси и време както от страна на националните органи, така и на пилотите;
            
         
               Д.
            
            
               като има предвид, че Комисията и Европейската агенция за авиационна безопасност са изразили готовност да договорят опростена процедура за улесняване на взаимното признаване и преобразуване на подобни свидетелства за летателна правоспособност между ЕС и САЩ, и като има предвид, че е възможно тази нова процедура да бъде въведена за пилотите през второто полугодие на 2016 г.;
            
         
            
               1.
            
            
               Заявява, че не се противопоставя на проекта на регламент на Комисията;
            
         
            
               2.
            
            
               Възлага на своя председател да предаде настоящото решение на Комисията и, за сведение, на Съвета.
            
         
      (1)  ОВ L 79, 19.3.2008 г., стр. 1.
   
      (2)  ОВ L 184, 17.7.1999 г., стр. 23.